***341 „Предоставяне на специални формуляри на аптеки за поръчка на лекарствени продукти, съдържащи наркотични вещества”***

**I.**

* Услугата се предоставя и като вътрешно-административна:

Не

* Орган по предоставянето на административната услуга:

Директор

* Срок за предоставяне:

Веднага

* Срок на действие на документа/индивидуалния административен акт:

до приключване на формуляра

* Орган, осъществяващ контрол върху дейността на органа по предоставянето на услугата:

Главен секретар

* Орган, пред който се обжалва индивидуален административен акт:

Административен съд

* Електронен адрес, на който се предоставя услугата:

[www.rzi-kn.net](http://www.rzi-kn.net/)

* Електронен адрес за предложения:

[rzi@rzi-kn.net](mailto:rzi@rzi-kn.net)

**ІI. Правно основание**

Наредба № 21 от 12.10.2000 г. за изискванията към документацията и отчетността при извършване на дейности с наркотични вещества и лекарствени продукти, съдържащи наркотични вещества (Загл. изм. - ДВ, бр. 37 от 2013 г.) - чл. 13, ал. 3 и чл. 13, ал. 4

**ІІI. Характеристика**

**Цел:**

Целта на процедурата е да регламентира условията и реда за предоставяне на специални формуляри за закупуване на лекарствени продукти, съдържащи наркотични вещества наркотични вещества.

**Предмет**:

Предоставянето на специални формуляри дава възможност да се осъществява покупко-продажба в страната на лекарствени продукти, съдържащи наркотични вещества.

**Дефиниция на основните понятия и институти, които се използват в настоящото описание на административната услуга**

Всички лица, които извършват производство, преработване, търговия на едро и на дребно, внос, износ и съхраняване на наркотични вещества, са длъжни да документират всяка операция, свързана с тези дейности.

Право да закупуват, съхраняват и отпускат лекарствени продукти, съдържащи наркотични вещества от приложения № 2 и № 3 към чл. 3, т. 2 и 3 от Наредбата за реда за класифициране на растенията и веществата като наркотични имат само лицата, получили лицензия по реда на чл. 33 и 33а от ЗКНВП.

Всяка покупко-продажба в страната на наркотични вещества и на лекарствени продукти, съдържащи наркотични вещества, се извършва със специален формуляр за поръчка по образец. Специалните формуляри се отпечатват в три екземпляра: оригинал и две копия.

Министерството на здравеопазването организира и контролира отпечатването и разпределянето на специалните формуляри за поръчка на лекарствени продукти, съдържащи наркотични вещества. Отпечатаните специални формуляри се предоставят от производителя им на Регионалните здравни инспекции.

Лицата, извършващи дейности с наркотични вещества закупуват специалните формуляри от Регионалните здравни инспекции.

**ІV. Процедура по извършване на административната услуга**

**Компетентен орган:**

Служителят, отговарящ за дейността по наркотични вещества от дирекция „Медицински дейности” (МД) към РЗИ - Кюстендил.

**Заявител**:

* **Аптеки, притежаващи лицензия за работа с наркотични вещества**.

**Необходими документи:**

1. Заявление по образец.
2. Документ, удостоверяващ внесена сума на стойността на съответният брой заявени кочани със специални формуляри.

**Вътрешен ход на процедурата:**

Заявлението за предоставяне на специални формуляри за поръчка на наркотични вещества се адресира до директора на РЗИ - Кюстендил и се завежда в автоматизираната деловодна система от служител на центъра за административно обслужване (ЦАО) на РЗИ.

След резолирането му, служителят, отговарящ за дейността по наркотични вещества в дирекция „Медицински дейности” към РЗИ – Кюстендил, **в** деня на постъпване назаявлението предоставя специалните формуляри за поръчка на магистър-фармацевтите срещу подпис в регистър, представяне на касов бон и бланка с входящ номер в РЗИ - Кюстендил.

Покупката на формулярите се регистрира от служителя по наркотичните вещества в дирекция „Медицински дейности” в регистър, в който се отразяват следните данни:

1. пореден номер и дата на продажбата;

2. име, седалище и адрес на купувача;

3. серия и номер на формуляра;

4. подпис.

Регистърът се води в хронологичен ред по получаване на специалните формуляри за поръчка.

**Резултат от процедурата:**

Права и задължения на аптеките, получили специални формуляри за покупка на наркотични вещества:

С предоставените от РЗИ специални формуляри за поръчка, aптеките, притежаващи лицензия за търговия на дребно с наркотични вещества, извършват всяка покупка в страната на наркотични вещества и на лекарствени продукти, съдържащи наркотични вещества.

**Действия които трябва да се предприемат при изгубване или унищожаване на специални формуляри:**

За установени липси на специални формуляри аптеките уведомяват незабавно служителят от дирекция МД, отговарящ за наркотичните вещества, който информира съответното районно полицейско управление и МЗ, като се посочват серията и номерът им.

В срок от 24 часа от уведомяването служителят в дирекция МД изпраща писмен сигнал до Министерство на здравеопазването, дирекция „Промоция на здраве, профилактика на болести и зависимости”, която обявява за невалидни специалните формуляри с посочените серии и номера.

**V. Такси:**

Не са предвидени такси за процедурата по предоставяне на специални формуляри за покупка на наркотични вещества, заплащат се само формулярите.

Аптеките заплащат стойността на формулярите, определена от МЗ.

Начин на плащане: Заплащането на административната услуга може да бъде извършено по банков път - Банкова сметка (IBAN): BG08 STSA 9300 3100 7616 01 в БАНКА ДСК ЕАД, в брой или на ПОС терминалните устройства на ЦАО към РЗИ.

**VI. Образци и формуляри:**

* [Заявление за предоставяне на специални формуляри](file:///G:\АДМИНИСТРАТИВНО%20ОБСЛУЖВАНЕ%202017\Furmuliari%20OK\12%20Специални%20формуляри\Заявление%20от%20Аптеки.doc)